钦定古今图书集成/明伦汇编/氏族典/第150卷 > 孙矿
## 钦定古今图书集成/明伦汇编/氏族典/第150卷 > 孙矿

按《明外史石星传》：“嘉靖二十年，倭大入朝鲜，朝鲜乞
援，星力主封贡议，廷议不许。后顾养谦经略朝鲜，又
请许贡，并开市宁波，朝议益大哗。养谦因荐孙矿自
代。矿字文融，尚书陞幼子，以兵部侍郎出代养谦，加
右都御史。后官南京兵部尚书，加太子少保。矿，万历
二年会试第一，有文名，为吏部考功文选郎，澄清铨”
法，名籍甚。其掌南枢时，采矿使横出，妖人噪众为乱。
矿请重典治之，逻卒四出，御史交劾矿滥杀，矿乃三
疏求去。